Spojená škola, Pod papierňou 2671, Bardejov

Organizačná zložka: Praktická škola

**Kritéria prijatia uchádzačov do Praktickej školy**

**pre šk. rok 2020/2021**

Riaditeľka Spojenej školy, Pod papierňou 2671, Bardejov v zmysle § 101 a §62 až §68 zákona č. 245/2008 o výchove a  vzdelávaní (školský zákon) a o zmene a doplnení niektorých zákonov pre prijímanie uchádzačov do 1. ročníka Praktickej školy, ktorá je organizačnou zložkou Spojenej školy, Pod papierňou 2671, Bardejov pre školský rok 2020/2021 určuje:

**KRITÉRIÁ PRIJATIA ŽIAKOV DO 1. ROČNÍKA**

**PRE UČEBNÝ ODBOR 6492 E 00 – praktická škola**

|  |  |  |  |  |
| --- | --- | --- | --- | --- |
| **Názov školy** | **Počet tried** |  **Počet prijímaných** | **Prijímacie konanie**  | **Spôsob ukončenia štúdia** |
| **Praktická škola** | 1 | 10 | bez prijímacích skúšok | vysvedčenie |

Do praktickej školy budú v školskom roku 2020/2021 prijatí uchádzači na základe preštudovania pedagogickej dokumentácie žiaka, t.j. posúdením prihlášok uchádzačov prijímacou komisiou.

 **Pedagogickú dokumentáciu pre prijatie žiaka do praktickej školy tvorí:**

1. Prihláška žiaka do PŠ s vyjadrením triedneho učiteľa a lekára.

2. Psychologické vyšetrenie, v ktorom je uvedená úroveň mentálnych schopností žiaka. V správe musí byť vyjadrenie odporúčanie psychológa pre vzdelávanie v praktickej škole.

3. Špeciálno - pedagogické vyšetrenie žiaka.

4. Rozhodnutie o zaradení žiaka do ŠZŠ, resp. vzdelávanie podľa IVP.

5. Zápisný lístok na štúdium na strednej škole.

6. Návrh na prijatie žiaka so špeciálnymi výchovno-vzdelávacimi potrebami do špeciálnej

 školy, resp. na individuálnu integráciu.

 Do praktickej školy sa prijímajú žiaci s mentálnym postihnutím alebo žiaci s mentálnym postihnutím v kombinácii s iným zdravotným postihnutím, ktorí ukončili základnú školu alebo povinnú školskú dochádzku a ich stupeň postihnutia im neumožňuje zvládnuť prípravu v odbornom učilišti.

 Do prvého ročníka praktickej školy môže byť prijatý uchádzač, ktorý neukončil vzdelávací program základnej školy v poslednom ročníku alebo posledný ročník neukončil úspešne.

**Prihlášky na štúdium odošlú riaditelia ŠZŠ, resp. ZŠ na adresu školy do 20.4.2020.**

 **Prvý termín** posúdenia prihlášok do praktickej školy **sa uskutoční 11.mája 2020**. Prijímacia komisia určí poradie prijatých žiakov podľa dátumu doručenia prihlášky a jej kompletnosti. Prednosť prijatia dostanú uchádzači ktorým stupeň postihnutia neumožňuje zvládnuť prípravu v odbornom učilišti.

Riaditeľka školy zverejní do troch pracovných dní odo dňa posúdenia prihlášok zoznam prijatých a neprijatých uchádzačov na nástenke pri vstupe do školy podľa poradia prijatia. Ak bude uchádzačov o prijatie do praktickej školy viac, ako je možné prijať do jednej schválenej triedy, tak riaditeľka rozhodne len o prijatí schváleného počtu zriaďovateľom.

 Druhý termín posúdenia prihlášok vyhlási riaditeľka školy ak:

 1. bude nedostatok uchádzačov do praktickej školy v prvom termíne

 2. priestorové možnosti praktickej školy dovolia prijatie väčšieho počtu uchádzačov a zriaďovateľ povolí navýšenie schváleného počtu tried v 1.ročníku praktickej školy. Ak zriaďovateľ nevyhovie žiadosti o navýšenie tried, tak platia rozhodnutia o prijatí len v prvom termíne.

 **Druhý termín** posúdenia prihlášok **sa uskutoční 18.júna 2020**. Po posúdení prihlášok prijímacou komisiou, riaditeľka školy zverejní zoznam prijatých a neprijatých uchádzačov podľa poradia na nástenke školy do troch pracovných dní.

 Všetky dokumenty k prijatiu žiakov posudzuje **prijímacia komisia**, ktorú určí riaditeľka školy. Zloženie prijímacej komisie je spravidla – riaditeľka školy, zástupca riad. školy pre praktickú školu a výchovný poradca školy.

**Určenie prijímacej komisie pre prijímanie žiakov do praktickej školy pre šk. rok 2020/21:**

* Mgr. Božena Haburčáková, riaditeľka školy
* Mgr. Anna Mikulová, zástupkyňa riaditeľky školy
* Mgr. Jana Vojteková, výchovný poradca školy

Prerokované v pedagogickej rade školy dňa 22.01.2020

Prerokované v rade školy dňa

 Mgr. Božena Haburčáková

 riaditeľka školy